Culiebra

La culiebra ye un animal reptil de sangre frío, que forma l'orde Squamata, los cualos orixináronse nel periodu Cretácicu.

 Morfoloxía 
Les culiebres tan cenciellamente especializaes na llocomoción ensin pates, y la deglución de grandes mases d'alimentos. Son asemeyaes a los llagartos nos munchos aspeutos y ambos dixebraos d'otros grupos de reptiles, tando les dos especies integraes nos reptiles escamosos.
Nun tienen párpagos, nin abertures auditives esternes, nin miembros pa la llocomoción y la so cadarma tien munches vértebres algamando grandes tamaños dalgunes como l'anaconda puen llegar a los 10 metros, delles tienen velenu qu'usen pa matar a les sos preses.

 Dieta 
Toes elles son carnívores y traguen les sos preses enteres frayando los güesos pa dixeriles meyor, alimentándose d'animales pequeños, aves, inseutos y tamién dalgunes otres culiebres. Ello ye gracies a mandíbules inferiores mui flexibles, que les dos metaes nun s'alcuentren xuníes ríxidamente. Dempués de xintar, les culiebres alletárguense demientres el procesu de dixestión.

 Llocalización 
Les culiebres alcuéntrense estendies per tol mundiu, quitando les rexones polares, na islla d'Irlanda y delles islles oceániques. Hai unes 3.000 especies conocíes, que tan agrupaes cenciellamente en nueve families.

 Especies seleicionaes 
 Acrochordidae
 Aniliidae
 Anomalepididae
 Anomochilidae
 Atractaspididae
 Boidae
 Bolyeriidae
 Colubridae
 Cylindrophiidae
 Elapidae
 Hydrophiidae
 Leptotyphlopidae
 Loxocemidae
 Pythonidae
 Tropidophiidae
 Typhlopidae
 Uropeltidae
 Viperidae
 Xenopeltidae

 Referencies 

 Enllaces esternos 

Categoría:Reptiles